*Kesä*, 1860–1870.
*Andromeda*, noin 1869.
*Les Saltimbanques*, 1874.
**Paul Gustave Doré** (6. tammikuuta 1832 Strasbourg – 23. tammikuuta 1883 Pariisi) oli ranskalainen taiteilija, kaivertaja ja kuvittaja. Hän oli yksi tuotteliaimmista ja menestyneimmistä 1800-luvun jälkipuoliskon kuvittajista. Häntä pidetään myös yhtenä sarjakuvan esi-isistä.

Saksalainen kirjailija Walter Moers on kirjoittanut kirjan *Hurja matka halki yön* Dorén töiden pohjalta.

Elämä
-----

Doré syntyi Strasbourgissa Ranskassa ja julkaisi 15-vuotiaana ensimmäisen kuvitetun tarinansa, joka kertoi Herkuleen urotöistä. Hänestä tuli kirjojen kuvittaja, ja hän sai töikseen kuvittaa muun muassa François Rabelais’n, Honoré de Balzacin ja Danten teoksia.

Vuonna 1847 Doré muutti Pariisiin, ja vuosina 1848–1851 hän teki litografialla toteutettuja karikatyyrejä Journal pour Rire -lehteen. Doré julkaisi lisäksi litografioistaan useita kokoelmia. Hän saavutti kuitenkin eniten kuuluisuutta myöhemmin tekemillään kirjankuvituksilla, jotka hän toteutti puupiirros-tekniikalla. Doré laati kuvitukset yli 90 teokseen, ja hänen palveluksessaan oli parhaimmillaan 40 puukaivertajaa. Dorén taidokkaimmat kuvitustyöt olivat vuonna 1850–1860-luvuilla julkaistut *Oeuvres de Rabelais*, Balzacin *Les Contes drolatiques*, foliokokoinen Raamattu sekä Danten Jumalainen näytelmä. Vuonna 1854 ilmestyi sarjakuva *Pyhän Venäjänmaan historia*, joka oli täynnä verta, tuhoa, huumoria ja kuvallisia vitsejä.

Vuonna 1853 häntä pyydettiin kuvittamaan lordi Byronin töitä. Tämän jälkeen hän sai Englannista lisää tilaustöitä, ja hän kuvitti esimerkiksi englantilaisen Raamatun, josta tuli suuri menestys (1865). Vuonna 1867 Dorélla oli suuri näyttely Lontoossa, ja sen jälkeen perustettiin New Bond Streetille Dorén galleria.

Vuonna 1869 Doré alkoi yhdessä Blanchard Jerroldin kanssa tehdä kattavaa kuvateosta Lontoosta. *London: A Pilgrimage* julkaistiin vuonna 1872. Satakahdeksankymmentä kaiverrusta sisältänyt kirja oli taloudellinen menestys Dorélle, vaikka kriitikot eivät siitä pitäneetkään.

Lontoon kuvien jälkeen Doré sai töitä myös muilta brittikustantajilta. Hänen myöhempiä töitään ovat muun muassa John Miltonin *Kadotettu paratiisi* ja Danten *Jumalainen näytelmä*. Dorén töitä julkaistiin myös *Illustrated London News* -nimisessä lehdessä. Hän jatkoi kirjojen kuvittamista aina kuolemaansa saakka.

Kuvitustöiden lisäksi Doré maalasi suurikokoisia uskonnollisia ja historiamaalauksia ja saavutti mainetta kuvanveistäjänä. Dorén maalaukset ja veistokset eivät kuitenkaan ole yhtä eloisia kuin hänen kuvituksensa.

Galleria
--------

* Noin 1865Noin 1865
* 
* 
* 
* 
* Over London – by Rail. Teoksesta London: A Pilgrimage (1872)Over London – by Rail. Teoksesta London: A Pilgrimage (1872)
* 18751875
* 18811881
* Kuvitusta Danten runoelmaan Jumalainen näytelmä.Kuvitusta Danten runoelmaan Jumalainen näytelmä.
* 

### Raamatun kuvituksia

Enemmän kuin mikään muu ovat Dorén piirrokset 1800-luvun jälkipuoliskolta muovanneet ihmisten mielikuvia Raamatun henkilöistä ja paikoista.

* 
* 
* Juudaksen suudelma.Juudaksen suudelma.
* 
* Saatana karkotetaan taivaastaKadotettu paratiisi.Saatana karkotetaan taivaasta  
*Kadotettu paratiisi*.
* Aabraham ja kolme enkeliä.Aabraham ja kolme enkeliä.
* 

### Dorén veistoksia

* 
* 
* 
*

Lähteet
-------

* Otavan Iso Fokus, Kertovasti kuvitettu 8-osainen tietosanakirja, Osa 6, s. 3357, Otava 1974 ISBN 951-1-01236-3

### Viitteet

1. 1 2 3  Gustave Doré *Encyclopædia Britannica*. Encyclopædia Britannica Inc. Viitattu 7.1.2020. (englanniksi)
2. 1 2 3  Kaukoranta, Heikki & Kemppinen, Jukka: *Sarjakuvat*, s. 29-31. Otava, 1982. ISBN 951-1-06710-9.
3. ↑  Otavan Iso Fokus, s. 3357.

Kirjallisuutta
--------------

* *Biblia Uusi Testamentti. Gustave Dorén kuvituksen mukaan*. Toimittanut Pekka Tuomikoski. Tupos: Juttuapaja, 2016. ISBN 978-952-7037-85-0.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Gustave Doré**.
* Dorén töitä Gutenberg-projektissa
* Art Passionsin Doré-verkkogalleria (Arkistoitu – Internet Archive). (englanniksi)
* Dorén Raamattu-kuvituksia. (englanniksi)
* Gustave Doré loi uskon mahtipontiset kuvat[vanhentunut linkki]. Vantaan Lauri 3.6.2003.
* Doré, piirtimen jättiläinen, Kansan kuvalehti, 16.09.1932, nro 38, s. 10, Kansalliskirjaston digitaaliset aineistot

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* South Australia
* Scientific illustrators
* KulturNav
* MusicBrainz
* Museum of Modern Art
* Musée d'Orsay
* National Gallery of Canada
* Victoria
* RKD Artists
* Städel
* Te Papa (New Zealand)
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* RISM
* SNAC
* IdRef

 |

 |